പാറക്കുളത്തില് നിന്ന് മൃതദേഹങ്ങള്... കോട്ടയം അറുപറ സ്വദേശികളായ ദമ്ബതികള് നാലു വര്ഷം മുന്പു കാണാതായ സംഭവത്തില് നാട്ടകത്തിനു സമീപമുള്ള മുട്ടത്തെ പാറക്കുളം വറ്റിച്ച് പരിശോധിക്കും. ഇതിനായി പരിസരം വൃത്തിയാക്കണമെന്നാവശ്യപ്പെട്ട് പൊലീസ് നഗരസഭയ്ക്കു കത്തു നല്കി.2017 ഏപ്രില് ആറിന് ഇല്ലിക്കല് അറുപറ ഒറ്റക്കണ്ടത്തില് ഹാഷിം 42, ഭാര്യ ഹബീബ 37 എന്നിവരെയാണു കാണാതായത്. ഹര്ത്താല് ദിനത്തില് ആഹാരം വാങ്ങാനായി വീട്ടില് നിന്നു സന്ധ്യയോടെ കാറില് പുറത്തേക്കു പോയ ഇവരെപ്പറ്റി പിന്നീടു വിവരമൊന്നും ലഭിച്ചിട്ടില്ല. കാര് ഇല്ലിക്കല് പാലം കഴിഞ്ഞു വലത്തോട്ട് തിരിയുന്നതായുള്ള സിസിടിവി ദൃശ്യം മാത്രമാണ് പൊലീസിനു ലഭിച്ചത്. 2017 ഡിസംബറില് കേസ് ക്രൈംബ്രാഞ്ചിനു കൈമാറിയിരുന്നു. ആത്മഹത്യാ സാധ്യത കണക്കിലെടുത്തു തണ്ണീര്മുക്കം ബണ്ട്, മീനച്ചിലാര്, താഴത്തങ്ങാടി, എസി കനാല്, നാട്ടകം പാറോച്ചാല് തോട്, കോടിമത തുടങ്ങിയ ജലാശയങ്ങളില് പലതവണ സ്കാനര് ഉപയോഗിച്ചു പരിശോധന നടത്തിയിരുന്നു. പാറക്കുളത്തിന് പറയാനുണ്ട് ഇരട്ടക്കൊലക്കേസിന്റെ കഥ അറുപറ ദമ്ബതികളുടെ കേസ് അന്വേഷണം മുട്ടത്തെ പാറക്കുളത്തില് എത്താന് കാരണം നാടിനെ നടുക്കിയ മറ്റൊരു കൊലക്കേസ്. കോളിളക്കം സൃഷ്ടിച്ച മതുമൂല മഹാദേവന് വധക്കേസില് കൊല്ലപ്പെട്ടവരുടെ അസ്ഥികൂടം കണ്ടെടുത്തത് ഇതേ പാറക്കുളത്തില് നിന്നാണ്. 1995 സെപ്റ്റംബര് എട്ടിനു മതുമൂല തുണ്ടിയില് ഉദയാ സ്റ്റോഴ്സില് വിശ്വനാഥന് ആചാരിയുടെ മകന് ആറാം ക്ലാസ് വിദ്യാര്ഥി മഹാദേവനെ, വീടിനു സമീപത്ത് സൈക്കിള് റിപ്പയര് ഷോപ്പ് നടത്തിയിരുന്ന വാഴപ്പള്ളി മഞ്ചാടിക്കര ഇളയമുറിയില് ഹരികുമാര് കൊലപ്പെടുത്തിയെന്നാണു കേസ്. കൊലപാതകത്തിനു സഹായിച്ച സുഹൃത്ത് കോനാരി സലിയെയും ഹരികുമാര് കൊലപ്പെടുത്തിയിരുന്നു. സഹോദരീ ഭര്ത്താവ് കണ്ണന്റെ മറിയപ്പള്ളിയിലുള്ള വീടിനു സമീപത്തെ പാറക്കുളത്തില് മഹാദേവന്റെയും സലിയുടെയും മൃതദേഹങ്ങള് കെട്ടിത്താഴ്ത്തിയെന്നു ഹരികുമാര് പൊലീസിനു മൊഴിനല്കി.മഹാദേവന്റെ പത്തുപവന്റെ സ്വര്ണമാലയ്ക്കു വേണ്ടിയായിരുന്നു കൊലപാതകം. ദുരൂഹമായി തുടര്ന്ന കേസില് 19 വര്ഷങ്ങള്ക്കു ശേഷമാണു തുമ്ബുണ്ടായത്. കാടുകയറിയ നിലയിലായിരുന്ന ഇതേ പാറക്കുളം 2015ലാണ് ഒരാഴ്ച നീണ്ട പരിശ്രമത്തിനൊടുവില് വറ്റിച്ച് ഇരു മൃതദേഹങ്ങളുടെയും അസ്ഥിയും അവശിഷ്ടങ്ങളും കണ്ടെത്തിയത്.